ผนึกกำลังกวาดล้างขบวนการรับจ้างอุ้มบุญ หยุดยั้งการก่ออาชญากรรมข้ามชาติ
นายไตรยฤทธิ์ เตมหิวงศ์ อธิบดีกรมสอบสวนคดีพิเศษ(DSI) และนายธเรศ กรัษนัยรวิวงค์ อธิบดีกรมสนับสนุนบริการสุขภาพ ร่วมลงนามบันทึกข้อตกลงความร่วมมือ(MOU) เพื่อการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ (อุ้มบุญผิดกฎหมาย)อธิบดีกรมสอบสวนคดีพิเศษ กล่าวว่า เป็นการยกระดับในการควบคุมการนำเทคโนโลยีช่วยการเจริญพันธุ์ทางการแพทย์ หรือการอุ้มบุญที่ผิดกฎหมาย ไม่ให้เกิดขึ้น และปราบปรามอาชญากรรมข้ามชาติ ที่กระทำเป็นกระบวนการ ลดขั้นตอนการสืบสวน เพื่อให้เจ้าหน้าที่สามารถเข้าถึงและตรวจสอบได้รวดเร็วขึ้นด้านนายแพทย์ ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า เทคโนโลยีช่วยการเจริญทางการแพทย์ เป็นความหวังของคู่สามีภรรยาที่ต้องการมีบุตรตามกฎหมาย แต่ด้วยความต้องการที่สูงขึ้น มักมีผู้ฉวยโอกาสในการใช้เทคโนโลยีในทางที่ผิด จึงต้องร่วมมือกับหน่วยงานที่เกี่ยวข้องในการควบคุมการกระทำความผิดดังกล่าวหากประชาชนพบการกระทำผิดกฎหมาย รับจ้างตั้งครรภ์แทน โฆษณาเชิญชวนการอุ้มบุญ หรือซื้อขาย ไข่ อสุจิ สามารถแจ้งข้อมูลได้ที่ สายด่วน กรมสนับสนุนบริการสุขภาพ 1426 เพื่อติดตามผู้กระทำความผิดมาดำเนินคดีตามกฎหมายต่อไป